

 ΕΛΛΗΝΙΚΗ ΔΗΜΟΚΡΑΤΙΑ  **ΝΑΥΤΙΚΟ ΕΠΙΜΕΛΗΤΗΡΙΟ ΤΗΣ ΕΛΛΑΔΟΣ**

 Πειραιάς 22 Ιουλίου 2025

 ΔΕΛΤΙΟ ΤΥΠΟΥ

Ναυτικό Επιμελητήριο Ελλάδος – Παρουσίαση νέων προωθητικών βίντεο για την ακτοπλοΐα και το yachting

**«Η θάλασσα δεν τελειώνει ποτέ. Όπως κι η Ελλάδα, που πάντα σε καλεί να την ανακαλύψεις ξανά.»**

**Νίκος Καζαντζάκης**

Το Ναυτικό Επιμελητήριο Ελλάδος (ΝΕΕ), στο πλαίσιο της στρατηγικής του για την ανάδειξη και ενίσχυση του θαλάσσιου τουρισμού της χώρας, παρουσιάζει δύο νέα προωθητικά βίντεο αφιερωμένα στην ακτοπλοΐα και το yachting.

Τα βίντεο είναι διαθέσιμα στους ακόλουθους συνδέσμους:

 Link Ακτοπλοΐας <https://bit.ly/aktoploia>

Link Yachting : <https://bit.ly/neeyachting>

Ο Πρόεδρος του Ναυτικού Επιμελητηρίου Ελλάδος, κ. Γιώργος Σπ. Αλεξανδράτος, δήλωσε:
«Η ακτοπλοΐα και το yachting αποτελούν θεμελιώδη στοιχεία της ελληνικής ναυτικής παράδοσης και του θαλάσσιου τουρισμού. Η συνεχής ανάπτυξη αυτών των κλάδων συμβάλλει σημαντικά στην αύξηση των θέσεων εργασίας και στην ενίσχυση της εθνικής οικονομίας, ενισχύοντας την Ελλάδα ως τον ιδανικότερο – ίσως – καλοκαιρινό προορισμό.»

Το Ναυτικό Επιμελητήριο Ελλάδος εκφράζει τις θερμές ευχαριστίες του προς τους εκπροσώπους των Μέσων Μαζικής Ενημέρωσης για την υπεύθυνη και αξιόπιστη ενημέρωση και προβολή των ζητημάτων της ναυτιλίας και του θαλάσσιου τουρισμού.

Παρακαλούμε θερμά για την προβολή των βίντεο μέσω των ψηφιακών, τηλεοπτικών, ραδιοφωνικών και έντυπων μέσων, καθώς και μέσω των κοινωνικών δικτύων. Η συμβολή σας είναι καθοριστική για την ενίσχυση της εξωστρέφειας και της ανάπτυξης του κλάδου.

Ευχόμαστε σε όλους ένα δημιουργικό, ασφαλές και παραγωγικό καλοκαίρι.

Με εκτίμηση

Ναυτικό Επιμελητήριο Ελλάδος